คือตอนนี้ดิฉันท้องได้4เดือน มีภาวะรกเกาะต่ำมีอาการเลือดออกเป็นสีน้ำตาลไม่ปวดท้องนะคะ จะเป็นอะไรมากไหมค่ะ
สวัสดีค่ะ ภาวะรกเกาะต่ำ เป็นภาวะที่รกมาปิดขวางหรือคลุมปากมดลูกเพียงบางส่วนหรือปกคลุมทั้งหมดก็ได้ โดยอาจทำให้มีเลือดออกผิดปกติระหว่างตั้งครรภ์ได้โดยส่วนใหญ่แล้วภาวะนี้ถ้าเกิดช่วงก่อนคลอด ส่วนใหญ๋พอใกล้จะคลอดจริงๆตำแหน่งรกจะค่อยๆเลื่อนขึ้นไปได้ คือพอท้องใหญ่ขึ้น ภาวะนี้จะค่อยๆหายไปได้เองในบางคนแต่อย่างไรก็ตามหากมีเลือดออกผิดปกติจากภาวะดังกล่าว ควรกลับไปพบสูตินรีแพทย์เพื่อตรวจหาสาเหตุว่าเป็นจากรกเกาะต่ำเท่านั้น และตัวอ่อนยังอยู่ดี ซึ่งถ้าเป็นจากรกเกาะต่ำจริงๆ ควรนอนพักอยู่บนเตียงที่บ้าน ลดการเคลื่อนไหวของร่างกาย ลุกขึ้นหรือนั่งลงได้ในเฉพาะเวลาที่จำเป็น หลีกเลี่ยงการมีเพศสัมพันธ์จนกว่าเลือดจะหยุดไหลสนิทค่ะ